歌风台
沛宫秋风起，游子伤所思。故人侍高宴，故乡亦在兹。酣歌自起舞，忼慨有馀悲。秦鹿方犄角，英雄并驱驰。帝业亦有在，真气匹夫知。天下且归已，功臣何自危。九江自取尔，会稽徒尔为。俯仰数行泣，何以安四陲。天地驱日月，出入六马驰。上瞻芒砀云，下顾泗水湄。荒台忽千载，烟芜夕霏霏。
主题：思乡
情感：愁绪、哀伤、想家